I nat klokken kvart over tre blev endnu en bil totalskadet af en brand på Blåkildevej i den østlige del af Aalborg. - Bilen er total udbrændt. Og den Toyata Picnic, der holdt ved siden af, er også beskadiget, siger vagtchef ved Nordjyllands Politi Per Vagn Nielsen. På det seneste har flere biler og bygninger været i brand i Aalborg Øst. Alle sammen påsat. Og det er formentlig også tilfældet i nattens brand. - Der er blevet hørt, nogen løbe væk fra bilen, før vi kom ud til stedet. Så vi har en stærk formodet mistanke om, at branden var påsat, siger Per Vagn Nielsen.

Opsummering:
En Ford Focus blev totalskadet af en brand i Aalborg Øst i nat. Nordjyllands Politi har en stærk formodet mistanke om, at branden er påsat.